Μελέτη ενδοοικογενειακής μετάδοσης ελικοβακτηριδίου του πυλωρού στην Ήπειρο
Authors: Μήταρη Ερμιόνη 
Published: September 2021

Στόχος: Να διερευνηθεί η συχνότητα της ενδοοικογενειακής μετάδοσης της λοίμωξης του ελικοβακτηριδίου του πυλωρού (H.pylori) σε μέλη της ίδιας οικογένειας καθώς και η σχέση της με κοινωνικοοικονομικούς παράγοντες στην Ήπειρο. Μέθοδοι: Η λοίμωξη με H.pylori προσδιορίστηκε με τη χρήση δοκιμασίας αναπνοής με το πόσιμο διάλυμα 13C-ουρίας, το αντιγόνο του HP στα κόπρανα και ιστολογικά ευρήματα σε μέλη της οικογένειας στην οποία τουλάχιστον ένα άτομο νοσούσε. Ένα ερωτηματολόγιο κατέγραφε πληροφορίες σχετικά με το φύλλο, την ηλικία, τα σωματομετρικά τους στοιχεία, τον αριθμό μελών της οικογένειας και τις συνθήκες διαβίωσης και διενεργούνταν αιματολογικές εξετάσεις.Αποτελέσματα: Εξετάστηκαν 171 άτομα από 43 οικογένειες εκ των οποίων 43 (25,1%) είναι μητέρες με ΜΟ ηλικίας 39,7 έτη, οι 40 (23,4%) ήταν πατέρες με ΜΟ ηλικίας 43,1 έτη και οι 88 (51,5%) ήταν παιδιά ΜΟ ηλικίας 11,28 έτη. Ο μέσος αριθμός της οικογένειας των μελών αποτελούνταν από 4 άτομα (110 άτομα-64,3%) ενώ η διακύμανση ήταν από 2 έως 7 μέλη. Οι 100/171 (58,5%) από αυτούς διέμεναν σε αγροτική περιοχή ενώ οι 71 (41,5%) διέμεναν σε αστική. Οι 20/83 (25%) από τους γονείς είχαν πανεπιστημιακή μόρφωση. Συνολικά νοσούσαν 92/171 (53,8%) από τα οποία 46/88 (52,3%) ήταν παιδιά, οι 26/43 (60,5) ήταν μητέρες και 20/40 (50%) ήταν πατέρες. Θετικά ήταν 14/23 (60,9%) παιδιά με δυο γονείς ασθενείς, 24/51(47,1%) με ασθένεια σε ένα εκ των δύο γονέων και 6/10 (60%) με γονείς χωρίς ασθένεια. Στους ενήλικες με λοίμωξη παρατηρήθηκε στατιστικά σημαντική διαφορά έναντι των υγειών στον αιματοκρίτη (p<0,036), στην αιμοσφαιρίνη (p<0,010), στο σίδηρο ορού (p<0,025), στο φυλικό οξύ (p<0,040), όπως και στην αλβουμίνη ορού (p<0,044). Τα κλινικά συμπτώματα ήταν κυρίως η δυσπεψία στους ενήλικες και το περιομφαλικό άλγος στα παιδιά. Ενδοσκοπικά η διάχυτη ερυθρότητα και η γαστρίτιδα ήταν συχνά ευρήματα στους ενήλικες ενώ στα παιδιά η οζώδης διαμόρφωση του βλεννογόνου.Η εκρίζωση του HP στην ευρύτερη περιοχή της Ηπείρου κυμαίνεται από 78,3% έως 80,6% με τη λήψη του τριπλού σχήματος 1ης γραμμής. Επίσης στα παιδιά προκύπτουν στατιστικά σημαντικές διαφορές σε ασθενείς έναντι των υγειών τόσο στον αιματοκρίτη (p<0,004), στην αιμοσφαιρίνη (p<0,002) όσο και στο σίδηρο ορού (p<0,019).Το 10ήμερο τριπλό σχήμα 1ης γραμμής (PPI+AMO+CLA) επιτυγχάνει στους ενήλικες 78,30%εκρίζωση του HP, ενώ το 14ήμερο τριπλο σχήμα 1ης γραμμής (PPI+AMO+CLA) στα παιδιά επιτυγχάνει 80,60% εκρίζωση του HP.Συμπεράσματα: Η ενδοοικογενειακή μετάδοση της λοίμωξης επηρεαζόταν από τον αριθμό των μελών της οικογένειας (p<0,013), το μορφωτικό επίπεδο (p<0,015) και οριακά από τον τόπο διαμονής (p<0,061). Στους ασθενείς με λοίμωξη (ενήλικες και παιδιά) διαπιστώθηκαν συμπτώματα σιδηροπενίας, όπως χαμηλός αιματοκρίτης, αιμοσφαιρίνη και σίδηρος ορού. Στους ενήλικες ασθενείς φαίνεται να επηρεάζεται και το φυλικό οξύ (p<0,040) όπως και η αλβουμίνη ορού (p<0,044) Τα κλινικά συμπτώματα ήταν κυρίως η δυσπεψία στους ενήλικες και το περιομφαλικό άλγος στα παιδιά. Ενδοσκοπικά η διάχυτη ερυθρότητα και η γαστρίτιδα ήταν συχνά ευρήματα στους ενήλικες ενώ στα παιδιά η οζώδης διαμόρφωση του βλεννογόνου.Η εκρίζωση του HP στην ευρύτερη περιοχή της Ηπείρου κυμαίνεται από 78,3% έως 80,6% με τη λήψη του τριπλού σχήματος 1ης γραμμής